CELEX: 22022D1150
Language: sk
Date: 2022-03-18 00:00:00
Title: Rozhodnutie Spoločného výboru EHP č. 82/2022 z 18. marca 2022, ktorým sa mení príloha XX (Životné prostredie) k Dohode o EHP [2022/1150]

7.7.2022   
               
               
                  SK
               
               
                  Úradný vestník Európskej únie
               
               
                  L 182/72
               
            
         ROZHODNUTIE SPOLOČNÉHO VÝBORU EHP č. 82/2022
         z 18. marca 2022,
         ktorým sa mení príloha XX (Životné prostredie) k Dohode o EHP [2022/1150]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2021/941 z 10. júna 2021, ktorým sa stanovuje osobitný postup identifikácie ťažkých úžitkových vozidiel, ktoré sú osvedčené ako profesionálne vozidlá, ale nie sú ako také zaevidované, a uplatnenia korekcií na ročné priemerné špecifické emisie CO2 výrobcu s cieľom zohľadniť tieto vozidlá (1), sa má začleniť do Dohody o EHP.
                  
               
                     (2)
                  
                  
                     Na základe rozhodnutia Spoločného výboru EHP č. 398/2021 z 10. decembra 2021 sa nariadenie (EÚ) 2019/1242 neuplatňuje na Lichtenštajnsko.
                  
               
                     (3)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XX k Dohode o EHP sa za bod 21azkc [delegované nariadenie Komisie (EÚ) 2021/1430] vkladá tento bod:
            
                        „21azkd.
                     
                     
                        
                           32021 R 0941: vykonávacie nariadenie Komisie (EÚ) 2021/941 z 10. júna 2021, ktorým sa stanovuje osobitný postup identifikácie ťažkých úžitkových vozidiel, ktoré sú osvedčené ako profesionálne vozidlá, ale nie sú ako také zaevidované, a uplatnenia korekcií na ročné priemerné špecifické emisie CO2 výrobcu s cieľom zohľadniť tieto vozidlá (Ú. v. EÚ L 205, 11.6.2021, s. 77).“
                     
                  
         
            Článok 2
            Znenie vykonávacieho nariadenia (EÚ) 2021/941 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 19. marca 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*), alebo dňom nadobudnutia účinnosti rozhodnutia Spoločného výboru EHP č. 396/2021 z 10. decembra 2021 (2), alebo dňom nadobudnutia účinnosti rozhodnutia Spoločného výboru EHP č. 398/2021 z 10. decembra 2021 (3), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 18. marca 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 205, 11.6.2021, s. 77.
         
            (*)  Ústavné požiadavky neboli oznámené.
         
            (2)  Zatiaľ neuverejnené v úradnom vestníku.
         
            (3)  Zatiaľ neuverejnené v úradnom vestníku.